RESOLUCIÓN do 15 de maio de 2009 pola que se convoca un curso sobre organización do traballo.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 22/05/2009

Dentro das actividades programadas para o ano 2009, en virtude do convenio de formación asinado entre a Academia Galega de Seguridade Pública e o Concello da Coruña, anúnciase a convocatoria dun curso sobre organización do traballo conforme as seguintes bases:
1. Datos da actividade.
Denominación: organización do traballo.
Tipo: curso.
Horas lectivas: 24.
Modalidade: presencial.
Obxectivos:
Actualizar os coñecementos e procedementos correspondentes ás funcións da categoría de oficial dentro dos corpos da policía local.
2. Desenvolvemento da convocatoria.
Destinatarios/as:
Persoal da categoría de oficial dos corpos de Policía Local pertencentes ao Concello da Coruña e preferentemente aos concellos próximos a este.
Prazas ofertadas:
15 prazas, das cales 11 serán ocupadas polo persoal do corpo de Policía Local da Coruña e as 4 restantes por solicitantes doutros corpos de policía local; terán preferencia os dos concellos próximos ao Concello da Coruña.
3. Solicitudes de participación.
Prazo de inscrición e presentación:
O prazo de inscrición e presentación de solicitudes de participación rematará o día 8 de xuño.
Os solicitantes que pertenzan ao corpo de Policía Local do Concello da Coruña deberán facer a súa solicitude a través da Academia de Formación de Policía Local do Concello da Coruña.
Os solicitantes que non pertenzan ao corpo de Policía Local do Concello da Coruña cubrirán a solicitude de participación que se encontra na páxina web da Agasp
http://Agasp.xunta.es, na alínea Actividades formativas, Cursos con inscrición aberta (non serán admisibles outros modelos de solicitude
), e remitirana telematicamente.
Esta mesma solicitude, unha vez remitida a través da web, deberán imprimila, asinala a/o solicitante e obter tamén a sinatura da autoridade do concello da cal dependan, e enviala á Academia Galega de Seguridade Pública; avenida da Cultura, s/n 36680 A Estrada, a través do fax 886 20 61 22, por correo postal ou segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e procedemento administrativo común.
Selección e obrigas das persoas seleccionadas:
Os membros do corpo da Policía Local do Concello da Coruña serán seleccionados pola Xefatura da Policía Local do Concello da Coruña, e aos restantes seranlles de aplicación os criterios do proceso de selección dos cursos da Agasp previstos no artigo 20 do Regulamento de réxime interior da Agasp (Orde do 4 de febreiro de 2009; Diario Oficial de Galicia nº 30, do 12 de febreiro de 2009), en relación co artigo 45 do Decreto 243/2008, do 16 de outubro, polo que se desenvolve a Lei 4/2007, de coordinación de policías locais.
As persoas seleccionadas pola Agasp teñen a obriga de participar no desenvolvemento da actividade, agás que comunicasen a súa imposibilidade de asistencia con cando menos 48 horas de antelación ao comezo desta. A dita renuncia deberase comunicar por escrito á Agasp, por correo electrónico ao enderezo formación.Agasp@xunta.es ou por fax ao número 886 20 61 22.
Noutro caso serán excluídas automaticamente da selección para as dez seguintes actividades que se convoquen, para as cales reúnan os requisitos exixidos de participación (artigos 18 e 21 do Regulamento de réxime interior da Agasp, en relación co artigo 46 do Decreto 243/2008, do 16 de outubro).
Listaxe de solicitudes seleccionadas:
O día 9 de xuño de 2009, a Academia Galega de Seguridade Pública publicará no taboleiro de anuncios e no sitio web
http://Agasp.xunta.es
as solicitudes de participación que resultasen seleccionadas.
4. Desenvolvemento da actividade.
Lugar:
Sede da Policía Local da Coruña; rúa Tui, nº 21.
Horario: das 8.00 ás 14.00 horas.
Data de comezo: 15 de xuño.
Data de remate: 18 de xuño.
Certificado de aproveitamento:
Ao remate do curso entregaráselles un certificado de aproveitamento a aquelas persoas que acrediten a súa participación continuada nel e que superen as correspondentes probas de coñecementos.
5. Baremación da actividade.
Para os efectos do previsto nos anexos II e III da Orde do 28 de xaneiro de 2009, da Consellería de Presidencia, Administracións Públicas e Xustiza, publicada no Diario Oficial de Galicia do 2 de febreiro de 2009, esta actividade terá unha baremación de 0,600 puntos.
6. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado por orde da Consellería de Presidencia, Administracións Públicas e Xustiza do 4 de febreiro de 2009 (Diario Oficial de Galicia nº 30, do 12 de febreiro).
7. Modificacións e incidencias.
Tanto a Academia Galega de Seguridade Pública como o Concello da Coruña poderán modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 15 de maio de 2009.
P.A. (Decreto 23/1993, do 11 de febreiro)
Montserrat Bolívar Chinchilla
Secretaria xeral da Academia
Galega de Seguridade Pública